MÓRÁGY KÖZSÉG ÖNKORMÁNYZAT

Képviselő-testülete

**Szám: Mo/9-5/2021.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2021. november 5-én** 9,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Illés Béla,

Ördög Zoltán és Horváth Dániel képviselők (4fő)

**Igazoltan távol:** Nagy Jánosné képviselő

**Tanácskozási joggal megjelent:** Filczinger Ágnes jegyző

**Jegyzőkönyvvezető:** Simondi Zoltánné igazgatási előadó

**Glöckner Henrik** polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta.

1. **Napirendi javaslat: Településterv készítéséről (69.sz. előterjesztés)**

Előterjesztő: Glöckner Henrik polgármester

1. **Karácsonyi támogatásokról (70.sz. előterjesztés)**

Előterjesztő: Glöckner Henrik polgármester

1. **Egyebek**

Előterjesztő: Glöckner Henrik polgármester

**Zárt ülés:**

1. **Szociális tűzifa kérelmek elbírálása (71.sz. előterjesztés)**

Előterjesztő: Glöckner Henrik polgármester

1. **Bursa Hungarica önkormányzati ösztöndíjpályázatok elbírálása**

Előterjesztő: Glöckner Henrik polgármester

(szóbeli előterjesztés)

**Napirendi pontok tárgyalása:**

**1.Napirendi javaslat: Településterv készítéséről (69.sz. előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatot hozta:

**148/2021.(XI.5.) képviselő-testületi határozat**

**településterv készítéséről**

Mórágy Község Önkormányzat Képviselő- testülete, úgy döntött, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben meghatározott településterv készítésére vonatkozó eljárást megindítja.

Határidő: 2023. december 31.

Felelős: Glöckner Henrik polgármester

Filczinger Ágnes jegyző

**2.Karácsonyi támogatásokról (70.sz. előterjesztés)**

Előterjesztő: Glöckner Henrik polgármester

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat Képviselő-testülete 4 *igen szavazattal, 0 nem szavazattal, 0 tartózkodással* a következő határozatokat hozta:

**149/2021.(XI.5.) képviselő-testületi határozat**

**a családok karácsonyi támogatásról**

Mórágy Község Önkormányzat Képviselő-testülete a településen élő családok részére 5.000.-Ft-os karácsonyi támogatást nyújt, amely ajándékcsomag formájában kerül átadásra.

Határidő: 2021. december 15.

Felelős: Glöckner Henrik polgármester

Határozattal értesítve: Bonyhádi Közös Hivatal Mórágyi Kirendeltségének gazdálkodási főelőadója

Mórágyi családok – ajándékcsomag átadásával

**150/2021.(XI.5.) képviselő-testületi határozat**

**a mórágyi gyerekek karácsonyi támogatásáról**

Mórágy Község Önkormányzat Képviselő-testülete úgy határozott, hogy karácsonyi támogatásként:

Az életvitelszerűen a településen élő, 0-14 év közötti gyermekek részére fejenként 4.500.-Ft-os karácsonyi támogatást nyújt.

A helyi óvodába és a Mórágyi Általános Iskolába járó gyermekek részére jutó támogatást ajándék formájában juttatja az Önkormányzat, amelynek megvásárlásában az Óvoda és az Általános Iskola Alapítvány működik közre.

A többi gyermek részére a támogatás kifizetése készpénzben történik.

Határidő: 2021. december 10.

Felelős: Glöckner Henrik polgármester

Határozattal értesítve:Bonyhádi Közös Hivatal Mórágyi Kirendeltségének gazdálkodási főelőadója

Mórágyi Óvoda

Mórágyi Iskoláért Alapítvány

**3.Egyebek**

Előterjesztő: Glöckner Henrik polgármester

Glöckner Henrik polgármester elmondta, hogy a Szabadság utca végén két telek eladó, vásárlásiszándék érkezett mindkettőre, amikor beérkeznek az írásos kérelmek, tájékoztatni fogom a képviselő-testületet.

Ördög Zoltán képviselő elmondta, hogy a Szabadság utcában nagyon sok sár kerül felhordásra az erdei mellékutakról, szeretné, ha a maradék mart aszfaltból kerülne a földesút végére.

Glöckner Henrik polgármester elmondta, hogy szerinte ez nem lenne jó megoldás, mert a sárban rövid időn belül eltűnne a mart aszfalt. Tavasszal, komolyabb munkálatokkal kellene megoldani a helyzetet, 15-20 cm mélyen a földet kiszedni és így alapot képezni a martaszfalt rétegnek.

Horváth Dániel képviselő érdeklődött, hogy a korábban már megszavazott pihenőből, amelyet a Szabadság utcában szeretnénk kialakítani, várhatóan mikor készül el?

Glöckner Henrik polgármester elmondta, hogy az idei évben már nem, tavasszal visszatérünk rá.

Illés Béla lépviselő érdeklődött, hogy milyen állapotban van a teherautónk, tudomására jutott, hogy ismételten szervízben van.

Glöckner Henrik polgármester elmondta, hogy nagyon örül, hogy ezt az autót megvásároltuk, mert nagyon megkönnyíti a munkavégzést. Sajnos, mint minden használt gépjárműre időközönként költeni kell.

A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 9.35 órakor bezárja.

Kmft

**Glöckner Henrik Filczinger Ágnes**

polgármester jegyző